Elleftalistfræðsluverkefni Skaftfells nefndist Íslensk alþýðulist og var hluti af List fyrir alla og BRAS 2019 . Fengin var Guðrún Hrönn Ragnarsdóttir , myndlistarkona og listkennari , til að þróa , hanna og kenna verkefnið . Aðstandendur Safnasafns veittu Guðrúnu bæði aðgang að upplýsingum og myndefni enda teljast þau til helstu sérfræðinga þegar kemur að íslenskri alþýðulist . Öllum grunnskólum innan SSA auk grunnskólanna á Þórshöfn , Raufarhöfn og í Öxarfirði var boðin þátttaka í verkefninu þeim að kostnaðarlausu . Samtals 14 skólar og 220 nemendur tóku þátt . Leiðbeinandinn ferðaðist í alla skólana og kenndi smiðjuna sem fól í sér um hálftíma kynningu og innlögn um alþýðulist þar sem nemendur fengu að kynnast hugtakinu og helstu listamönnum sem flokkast undir skilgreininguna auk verka þeirra . Í kjölfarið unnu nemendur , undir handleiðslu Guðrúnar , eitt af þremur verkefnum þar sem beittar eru aðferðir sem allar tengjast með einum eða öðrum hætti þekktum aðferðum alþýðulistamanna . Hver skóli hafði valið eitt þessara verkefna fyrirfram í samtali við fræðslufulltrúa Skaftfells . Verkefnin voru klippimyndir , pop-up myndir eða þrívíð form unnin úr dósum og töppum . Verkefnið var styrkt af Uppbyggingarsjóð Austurlands , List fyrir alla og BRAS-Menningarhátíð barna og ungmenna á Austurlandi .